På oppdrag av sin landsmann og medbror pater Ferdinand Verbiest (1623–1688) prøvde han under Europa-oppholdet å rekruttere franske jesuitter til Kina-misjonene. Så langt hadde det bare virket portugisiske jesuitter eller slike som var i portugisisk tjeneste i landet. Pater Couplet besøkte flere fyrstehus i Europa for å fremme Kina-misjonen. Mens han var i Europa offentliggjorde han sitt berømte verk (1687), som inneholdt de første latinske oversettelser av tre av de fire konfusianske klassikere (Lunyu, Zhong Yong og Daxue). Imidlertid er det sannsynligvis bare det utførlige forordet som stort sett stammer fra Couplets egen penn. I samme verk offentliggjorde Couplet sin (1686), som fremstilte i tabellarisk form den kinesiske historie fra de første tider og frem til hans egen tid. Han hjalp også legen Andreas Cleyer (1634-1698?), som virket i Batavia, med informasjoner til hans verk (1682). Dessuten hadde Couplet under sitt Europa-opphold kontakter med «proto-sinologene» Christian Mentzel (1622–1701), Andreas Müller (1630–1694), Mélchisedech Thévenot (1620–1692) og Thomas Hyde (1636–1703).